text: Undgå at julen går op i røg
  28 november 2011 kl. 11.03
  120 gange måtte brandvæsenet rykke ud til brande i private boliger i TV SYDs kommuner sidste år. Det var en femtedel flere end året før - og Beredskabsstyrelsen frygter, at tallet vil stige i år.
  Tal fra Beredskabsstyrelsen viser, at brandvæsenet rykkede ud til knap 700 brande i private boliger i løbet af december 2010 på landsplan. Det er næsten 50 pct. flere udrykninger end i andre måneder. 
  Derudover håndtererer forsikringselskaberne skadesanmeldelser fra 1400 brande i julemåneden. Der udbetales i den forbindelse ca. 40mio. kr. i erstatninger, skønner forsikringsoplysningen.
  
  Brænd lys med omtanke
  Søndag var det 1. søndag i advent. Derfor var der mange levende lys i de danske hjem. Og Beredskabsstyrelsen opfordrer til at tænd levende lys med omtanke. Og når man gør det, bør følgende gode råd følges:
  ?Gå aldrig fra levende lys 
  ?Den, der tænder, slukker
  ?Hav altid vand i nærheden
  
  120 udrykninger
  I TV SYD område var der 120 udrykninger til private boliger i december sidste år. På kommuner fordeler de sig sådan (med tallene fra 2009 i parantes):
  Billund 5 (2)
  Esbjerg  21 (10)
  Fredericia 7 (2)
  Haderslev  9 (8)
  Hedensted 7 (4)
  Horsens   14 (18)
  Kolding  12 (11)
  Sønderborg 8 (7)
  Tønder  7 (6)
  Varde  3 (3)
  Vejen  3  (6)
  Vejle   16 (15)
  Aabenraa  8 (10)
  På Fanø har den kun været en brand i december - og det var i 2008!
  Læs flere gode råd om, hvordan du får en brandsikker jul på Beredskabsstyrelsens hjemmeside www.brs.dk.
  
  Råd om levende lys
  